PATVIRTINTA

 UAB Tauragės atliekų tvarkymo centro

 direktoriaus 2017 m. gruodžio 27 d.

 įsakymu Nr. V - 224

**TAURAGĖS RAJONO SAVIVALDYBĖS METINĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ, LENGVATŲ TAIKYMO BEI REGISTRO DUOMENŲ KEITIMO TAIKYMO TVARKOS APRAŠAS**

1. **BENDROSIOS NUOSTATOS**

1. Tauragės rajono savivaldybės metinės vietinės rinkliavos už komunalinių atliekų surinkimą ir tvarkymą bei registro duomenų keitimo taikymo tvarkos aprašas (toliau – Tvarkos aprašas) nustato Tauragės rajono savivaldybės metinės vietinės rinkliavos už komunalinių atliekų surinkimą ir tvarkymą, lengvatų taikymo bei registro duomenų keitimo (toliau – Vietinė rinkliava) taikymo pagrindus ir tvarką.

2. Tvarkos aprašas parengtas įgyvendinant Tauragės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus (toliau – Vietinės rinkliavos nuostatai).

3. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos rinkliavų įstatyme, Lietuvos Respublikos atliekų tvarkymo įstatyme, Vietinės rinkliavos nuostatuose ir kituose teisės aktuose.

**II. METINĖS VIETINĖS RINKLIAVOS IR REGISTRO DUOMENŲ TIKSLINIMO TAIKYMO BŪDAI IR ATVEJAI**

4. Taikymo būdai ir atvejai:

4.1. tais atvejais, kai nekilnojamojo turto objekto arba jo dalies faktiškai naudojama paskirtis skiriasi nuo nekilnojamojo turto registro išraše nurodytos paskirties, Vietinės rinkliavos mokėtojui gali būti taikoma kitas metinės Vietinės rinkliavos dydis, nei nurodyta Vietinės rinkliavos nuostatų 1 priede (toliau – Kitos paskirties metinė Vietinė rinkliava);

4.2. tais atvejais, kai nekilnojamojo turto objekte nemažiau nei 3 mėnesius nebuvo gyvenama arba jame nebuvo vykdoma ūkinė veikla, Vietinės rinkliavos mokėtojai gali būti atleidžiami nuo kintamosios Vietinės rinkliavos dedamosios mokėjimo (toliau – Kintama Vietinė rinkliava);

4.3. tais atvejais, kai nekilnojamo turto objekte negyvenama arba jame nevykdoma ūkinė veika visus praėjusius ar einamuosius kalendorinius metus, Vietinės rinkliavos mokėtojai gali būti atleidžiami nuo Kintamos Vietinės rinkliavos mokėjimo;

4.4. tais atvejais, kai laikinų statinių naudotojų, renginių ar projektų įgyvendintojų sukuriamos komunalinės atliekos nėra siejamos su nekilnojamo turto objektu (Laikina Kintamoji Vietinė rinkliava);

4.5. tais atvejais, kai nekilnojamojo turto objektas yra netinkamas naudoti ir visiškai nenaudojamas, Vietinės rinkliavos mokėtojui gali būti taikomas kitas metinės Vietinės rinkliavos dydis, nei nurodyta Vietinės rinkliavos nuostatų 1 priede (toliau – Netinkamų naudojimui objektų Vietinė rinkliava);

4.6. tais atvejais, kai gautas pareiškėjo rašytinis prašymas dėl Vietinės rinkliavos nuostatuose numatytų komunalinių atliekų surinkimo iš atliekų turėtojų ir atliekų tvarkymo vietinės rinkliavos dydžio perskaičiavimo, dėl registro duomenų keitimo bei pagal Vietinės rinkliavos nuostatuose numatytus komunalinių atliekų kiekio atvejus (toliau – Prašymai);

4.7. tais atvejais, kai gyvenamosios paskirties objekte savo gyvenamąją vietą deklaravo vienas fizinis asmuo, Vietinės rinkliavos mokėtojui gali būti taikomas kitas maksimalus ( 50 kv. m.) apmokestinamas gyvenamosios paskirties objekto plotas (toliau – Maksimalus apmokestinamas plotas);

4.8. tais atvejais, kai deklaruojamas faktinis komunalinių atliekų kiekis pagal turimų konteinerių dydį / tūrį, nustatant bazinį konteinerių ištuštinimo dažnį;

4.9. tais atvejais, kai gautas pareiškėjo rašytinis Prašymas dėl Tauragės rajono savivaldybės vietinės rinkliavos už komunalinių atliekų surinkimą ir tvarkymą lengvatų suteikimo (toliau – Lengvatos);

1. **KITOS PASKIRTIES METINĖS VIETINĖS RINKLIAVOS TAIKYMO TVARKA**

5. Vietinės rinkliavos mokėtojas, kuriam nuosavybės ar kita teise priklausantis (-ys) nekilnojamojo turto objektas (-ai) faktiškai naudojamas (-mi) ne pagal pagrindinę tikslinę naudojimo paskirtį, nurodytą Nekilnojamojo turto registro išraše, ir pageidaujantis, kad jam būtų taikoma Kitos paskirties metinė Vietinė rinkliava, UAB Tauragės regiono atliekų tvarkymo centrui (toliau – Administratorius) turi pateikti:

5.1. nekilnojamojo turto ploto ar jo paskirties tikslinimo deklaraciją (toliau – Deklaracija), kurios forma pateikiama Vietinės rinkliavos nuostatų 5 priede;

5.2. deklaracijos formoje prašomą papildomą informaciją apie nekilnojamojo turto objekto naudojimą (patalpų eksplikacija, nekilnojamojo turto registro išrašas).

6. Vietinės rinkliavos mokėtojas, pageidaujantis, kad jam būtų taikoma Kitos paskirties metinė Vietinė rinkliava, Administratoriui šio Tvarkos aprašo 5 punkte nurodytus dokumentus pateikia iškart, atsiradus faktinėms aplinkybėms, nurodytoms šio Tvarkos aprašo 4.1. punkte.

7. Administratorius, gavęs Vietinės rinkliavos mokėtojo Deklaraciją, per 10 darbo dienų nuo Deklaracijos gavimo dienos:

7.1. patikrina Vietinės rinkliavos mokėtojo pateiktą informaciją su Nekilnojamojo turto registre esančia nekilnojamojo turto informacija;

7.2. nekilnojamojo turto objektą įtraukia į preliminariai Kitos paskirties nekilnojamojo turto objektų kategoriją;

7.3. pakeičia nekilnojamo turto objekto paskirtį, o iškilus abejonių dėl pateiktų dokumentų teisingumo ar kitų nenumatytų aplinkybių, patikros vietoje metu įvertina faktinę nekilnojamojo turto naudojimo paskirtį ir šį faktą užfiksuoja patikrinimo akte;

7.4. nustato Vietinės rinkliavos dydį;

7.5. Vietinės rinkliavos mokėtojui sumokėjus nustatytą Vietinės rinkliavos dydį, jam priklausantis nekilnojamo turto objektas Administratoriaus direktoriaus pavaduotojo patvirtinimu galutinai įtraukiamas į Kitos paskirties nekilnojamo turto objektų kategoriją.

8. Jei Vietinės rinkliavos mokėtojas nesumoka nustatyto Vietinės rinkliavos dydžio per 30 kalendorinių dienų, jam priklausantį nekilnojamojo turto objektą išbraukia iš preliminaraus Kitos paskirties nekilnojamojo turto objektų sąrašo, o Vietinės rinkliavos dydis perskaičiuojamas vadovaujantis Vietinės rinkliavos nuostatų 1 priedu ir Vietinės rinkliavos mokėtojui pateikiamas raginimas sumokėti nustatytą Vietinę rinkliavą.

**IV. KINTAMOS VIETINĖS RINKLIAVOS TAIKYMO TVARKA**

9. Vietinės rinkliavos mokėtojas arba jo įgaliotas asmuo, deklaravęs, kad tam tikrą laikotarpį (mažiausiai 3 mėnesius) nebus naudojamasi nekilnojamojo turto objektu ir iš šio objekto tuo laikotarpiu komunalinės atliekos nebus surenkamos, gali būti atleidžiamas nuo Kintamos vietinės rinkliavos mokėjimo bei privalo mokėti nustatytą pastovią Vietinės rinkliavos dedamąjį mokėjimą (toliau - Pastovi Vietinė rinkliava).

10. Asmuo, siekiantis, kad jam Tauragės rajono savivaldybės (toliau – Savivaldybė) teritorijoje nuosavybės teise priklausantis nekilnojamojo turto objektas būtų tam tikram laikui atleistas nuo Kintamos Vietinės rinkliavos mokėjimo, Administratoriui turi pateikti:

10.1. prašymą atleisti nuo Kintamos vietinės rinkliavos dedamosios, kurio forma pateikiama Vietinės rinkliavos nuostatų 2 priede;

10.2. prašymo formoje prašomą papildomą informaciją apie nekilnojamojo turto naudojimą (pažyma iš UAB ESO, seniūnijos išduota ir seniūnijos patvirtinta pažyma).

11. Administratorius, gavęs Vietinės rinkliavos mokėtojo Tvarkos aprašo 10 punkte reikalaujamą informaciją:

11.1. patikrina Vietinės rinkliavos mokėtojo pateiktą informaciją su Nekilnojamojo turto registre esančia įregistruoto nekilnojamojo turto informacija;

11.2. nekilnojamojo turto objektą įtraukia į preliminariai atleidžiamų nuo Kintamos vietinės rinkliavos mokėjimo nekilnojamojo turto objektų sąrašą;

11.3. nustato reikalingą sumokėti Vietinės rinkliavos dydį;

11.4. Vietinės rinkliavos mokėtojui susimokėjus nustatytą Vietinės rinkliavos dydį už jam priklausantį nekilnojamojo turto objektą, galutinai atleidžia nuo Kintamos vietinės rinkliavos mokėjimo.

12. Vietinės rinkliavos mokėtojas arba jo įgaliotas asmuo, pasibaigus atleidimo nuo Kintamos Vietinės rinkliavos dedamosios laikotarpiui, įsipareigoja Administratoriui pateikti atnaujintą informaciją apie nekilnojamo turto naudojimą (pažyma iš UAB ESO).

13. Vietinės rinkliavos mokėtojas arba jo įgaliotas asmuo, kuris nemažiau nei 3 mėnesius nesinaudojo nekilnojamojo turto objektu bei pateikė 10 punkte nurodytus dokumentus, gali būti atleidžiamas nuo Kintamos vietinės rinkliavos mokėjimo už deklaruotą laikotarpį.

14. Vietinės rinkliavos mokėtojas, kuris visus praėjusius kalendorinius metus, sutampančius su finansiniais metais, nenaudojo nuosavybės ar kita teise priklausančio nekilnojamojo turto ir pageidaujantis nemokėti Kintamos vietinės rinkliavos mokėjimo už einamuosius arba praėjusius kalendorinius metus, ne vėliau kaip iki einamųjų metų gruodžio 31 d. Administratoriui turi pateikti:

14.1. prašymą atleisti nuo Kintamos vietinės rinkliavos dedamosios, kurio forma pateikiama Vietinės rinkliavos nuostatų 3 priede;

14.2. prašymo formoje prašomą papildomą informaciją apie nekilnojamojo turto naudojimą (pažyma iš UAB ESO, seniūnijos išduota ir seniūnijos patvirtinta pažyma, kita informacija, pvz. Administratoriaus patikros vietoje aktas ir kt.).

15. Vietinės rinkliavos mokėtojas arba jo įgaliotas asmuo, kuris einamaisiais kalendoriniais metais nuo Vietinės rinkliavos prievolės už einamuosius kalendorinius metus pradžios iki Vietinės rinkliavos prievolės už einamuosius metus pabaigos nenaudoja nekilnojamojo objekto arba jame nevykdo ūkinės veiklos ir pageidaujantis nemokėti Kintamos Vietinės rinkliavos mokėjimo, ne vėliau kaip iki einamųjų metų gruodžio 31 d. Administratoriui turi pateikti rašytinį prašymą atleisti nuo Kintamos Vietinės rinkliavos mokėjimo ir šio Tvarkos aprašo 14 punkte nurodytus dokumentus.

16. Jei Vietinės rinkliavos mokėtojas nesumoka nustatyto Vietinės rinkliavos dydžio iki einamųjų kalendorinių metų pabaigos šio Tvarkos aprašo 4.2. ir 4.3. punktuose nurodytais atvejais, Vietinės rinkliavos dydis perskaičiuojamas vadovaujantis Vietinės rinkliavos nuostatų 1 priedu ir Vietinės rinkliavos mokėtojui pateikiamas raginimas sumokėti Vietinę rinkliavą, o jam priklausantį nekilnojamojo turto objektą išbraukia iš preliminaraus atleidžiamų nuo Kintamos Vietinės rinkliavos mokėjimo nekilnojamojo turto objektų sąrašo.

**V. LAIKINOS KINTAMOS VIETINĖS RINKLIAVOS TAIKYMO TVARKA**

17. Vietinės rinkliavos mokėtojui, kurio sukuriamos atliekos nėra siejamos su nekilnojamo turto objektu, vadovaujantis Vietinės rinkliavos nuostatų 1 priede patvirtintais įkainiais taikoma Laikina Kintama Vietinė rinkliava.

18. Vietinės rinkliavos mokėtojai, pageidaujantys, kad jiems būtų taikoma Laikina Kintama Vietinė rinkliava, Administratoriui turi pateikti Komunalinių atliekų deklaraciją (toliau – Atliekų deklaracija), kurio forma pateikiama Tvarko aprašymo 1 priede.

19. Administratorius, gavęs Vietinės rinkliavos mokėtojo Atliekų deklaraciją, suderina su atliekų surinkėju ir pateiktų dokumentų pagrindu parengia Vietinės rinkliavos mokėjimo pranešimą pagal deklaruotą konteinerių kiekį, jų tūrį bei ištuštinimo dažnį:

19.1. už visą ateinantį mokestinį laikotarpį, jeigu komunalinių Atliekų deklaracija pateikiama iki kitų metų sausio 1 d;

19.2. pateikus Atliekų deklaraciją vėliau negu iki kitų metų sausio 1 d. – nuo kito mėnesio, kada gauta Atliekų deklaracija, pradžios.

20. Atliekų surinkėjai atsako už teisingai suderintą Atliekų deklaraciją, t.y. deklaracijoje nurodytą komunalinių atliekų surinkimo konteinerių kiekį, tūrį ir ištuštinimo dažnį.

21. Tuo atveju, kai pateikti dokumentai ar duomenys neatitinka Tvarkos apraše nurodytų reikalavimų arba atliekų surinkėjas nederina atliekų konteinerių kiekio, jų tūrio ar atliekų ištuštinimo dažnio, vadovaujantis Vietinės rinkliavos nuostatų 1 priedu Vietinės rinkliavos mokėtojui formuojamas mokėjimo pranešimas ir pateikiamas raginimas sumokėti Vietinę rinkliavą.

**VI. NETINKAMŲ NAUDOJIMUI OBJEKTŲ VIETINĖS RINKLIAVOS**

**TAIKYMO TVARKA**

22. Vietinės rinkliavos mokėtojas arba jo įgaliotas asmuo, kuriam nuosavybės ar kita teise priklausantis (-ys) nekilnojamojo turto objektas (-ai) yra netinkamas (-i) naudoti ir visiškai nenaudojamas (-i) bei pageidaujantis objektą (-us) įtraukti į Netinkamų naudojimui objektų kategoriją nustatant atitinkamą Vietinės rinkliavos dydį, Administratoriui turi pateikti:

22.1. prašymą dėl nekilnojamojo turto objekto įtraukimo į netinkamų naudoti ir/ar nenaudojamų nekilnojamo turto objektų kategoriją, kurio forma pateikiama Vietinės rinkliavos nuostatų 4 priede;

22.2. priešgaisrinės apsaugos ir gelbėjimo departamento prie Vidaus reikalų ministerijos Tauragės apskrities priešgaisrinės gelbėjimo tarnybos pažymą, jeigu namas yra sudegęs, seniūnijos išduota ir seniūno patvirtinta pažyma, kurioje nurodyta, kad nekilnojamo turto objekte nėra tinkama gyventi ar vykdyti ūkinę veiklą;

22.3. kita informacija: Administratoriaus patikros vietoje aktas ir kt.

23. Vietinės rinkliavos mokėtojas, pageidaujantis, kad jam būtų taikomas Netinkamų naudojimui objektų Vietinės rinkliavos dydis, Administratoriui šio Tvarkos aprašo 22 punkte nurodytus dokumentus pateikia iškart, atsiradus faktinėms aplinkybėms, nurodytoms šio Tvarkos aprašo 4.5. punkte.

24. Administratorius, gavęs Vietinės rinkliavos mokėtojo Tvarkos aprašo 22 punkte reikalaujamus dokumentus, per 10 darbo dienų nuo prašymo gavimo dienos:

24.1. patikrina Vietinės rinkliavos mokėtojo pateiktą informaciją su Nekilnojamojo turto registre esančia įregistruoto nekilnojamojo turto informacija;

24.2. nekilnojamo turto objektą įtraukia į preliminariai Netinkamų naudoti nekilnojamojo turto objektų kategoriją;

24.3. iškilus abejonių dėl pateiktų dokumentų teisingumo ar kitų nenumatytų aplinkybių, patikros vietoje metu įvertina faktinę nekilnojamojo turto naudojimo būklę ir šį faktą užfiksuoja patikrinimo akte;

24.4. nustato Vietinės rinkliavos dydį;

24.5. Vietinės rinkliavos mokėtojui sumokėjus nustatytą Vietinės rinkliavos dydį, jam priklausantis nekilnojamo turto objektas Administratoriaus direktoriaus pavaduotojo patvirtinimu galutinai įtraukiamas į Netinkamų naudoti nekilnojamo turto objektų kategoriją;

24.6. jei Vietinės rinkliavos mokėtojas nesumoka nustatyto Vietinės rinkliavos dydžio iki einamųjų metų pabaigos, jam priklausantį nekilnojamojo turto objektą išbraukia iš preliminaraus Netinkamų naudoti nekilnojamojo turto objektų sąrašo, Vietinės rinkliavos dydis perskaičiuojamas vadovaujantis Vietinės rinkliavos nuostatų 1 priedu ir Vietinės rinkliavos mokėtojui pateikiamas raginimas sumokėti Vietinę rinkliavą.

25. Pasikeitus prašyme nurodytoms aplinkybėms, Vietinės rinkliavos mokėtojas įsipareigoja nedelsiant, ne vėliau kaip per 30 kalendorinių dienų, raštu pranešti apie pasikeitimus.

**VII. MAKSIMALAUS APMOKESTINAMO PLOTO TAIKYMO TVARKA**

26. Jei gyvenamosios paskirties objekte savo gyvenamąją vietą deklaravo vienas fizinis asmuo, Vietinės rinkliavos mokėtojui yra taikomas Maksimalus apmokestinamas plotas Savivaldybėje – 50 kv. m.;

27. Jei Vietinės rinkliavos mokėtojas siekia, kad jam būtų taikomas kitas Maksimalus apmokestinamas plotas, Administratoriui turi pateikti:

27.1. Asmenų skaičiaus gyvenamajame būste ar individualiame gyvenamajame name deklaraciją (toliau – Gyventojų deklaracija), kurio forma pateikiama Tvarkos aprašo 6 priede;

27.2. seniūnijos, kurios teritorijoje gyvena, išduotą dokumentą „Pažyma gyvenamosios patalpos savininkui (bendraturčiui).

28. Administratorius, gavęs Vietinės rinkliavos mokėtojo Tvarkos aprašo 27 punkte reikalaujamą informaciją pritaiko Maksimalų apmokestinamą plotą.

29. Nepateikus tikslaus gyvenamosios paskirties objekto ploto Vietinės rinkliavos mokėtojui Vietinės rinkliavos dydis nustatomas pagal maksimaliai apmokestinamą plotą (100 kv. m).

**VIII. ATLIEKŲ KIEKIO DEKLARAVIMO TVARKA**

30. Vietinės rinkliavos mokėtojas, pageidaujantis Vietinę rinkliavą mokėti deklaruojant komunalinių atliekų kiekį pagal turimų konteinerių dydį / tūrį ir nustatant bazinį konteinerių ištuštinimo dažnį nemažesnį negu nustatyta patvirtintose Savivaldybės Atliekų tvarkymo taisyklėse, Administratoriui turi pateikti Atliekų deklaraciją, kurio forma pateikiama Tvarkos aprašo 1 priede;

31. Administratorius, gavęs Atliekų deklaraciją:

31.1. patikrina Vietinės rinkliavos mokėtojo pateiktą informaciją su Nekilnojamojo turto registre esančia įregistruoto nekilnojamojo turto informacija;

31.2. pateiktų dokumentų, suderintų su atliekų surinkėju, pagrindu parengia mokėjimo pranešimą pagal deklaruotą komunalinių atliekų kiekį:

31.2.1. už visą ateinantį mokestinį laikotarpį, jeigu komunalinių Atliekų deklaracija pateikiama iki kitų metų sausio 1 d;

31.2.2. pateikus Atliekų deklaraciją vėliau negu iki kitų metų sausio 1 d. – nuo kito mėnesio, kada gauta Atliekų deklaracija, pradžios.

31.3. iškilus abejonių dėl pateiktų dokumentų teisingumo ar kitų nenumatytų aplinkybių, patikros vietoje metu įvertinama faktinė nekilnojamojo turto naudojimo būklė, o šis faktas užfiksuojamas patikrinimo akte;

31.4. jei patikros vietoje metu nustatyta, kad Vietinės rinkliavos mokėtojas sukaupia didesnį atliekų kiekį nei deklaruota Atliekų deklaracijoje, Vietinės rinkliavos mokėtojas raginamas deklaruoti realybę atitinkantį atliekų susikaupimo kiekį. Kitu atveju Vietinės rinkliavos mokėtojui mokestiniais metais nuo faktinių aplinkybių nustatymo dienos taikoma Vietinė rinkliava pagal nekilnojamo turto plotą ir paskirtį.

32. Jei Vietinės rinkliavos mokėtojas per kalendorinius metus ištuština daugiau arba mažiau kartų savo turimą konteinerį nei buvo deklaruota Atliekų deklaracijoje, tai susidaręs konteinerio ištuštinimo tarp faktinio ir deklaruoto atliekų kiekio skirtumas paskaičiuojamas mokėjimo pranešime sekantį mokėjimo laikotarpį, tačiau nemažesnis arba nedidesnis nei nurodyta Vietinės rinkliavos nuostatuose.

33. Tuo atveju, kai pateikti dokumentai ar duomenys neatitinka šiame Tvarkos apraše nurodytų reikalavimų arba atliekų surinkėjas nederina atliekų kiekio, Vietinės rinkliavos mokėtojui formuojamas mokėjimo pranešimas pagal nekilnojamo turto plotą ir paskirtį.

34. Atliekų surinkėjai atsako už teisingai suderintą Atliekų deklaraciją, t.y. deklaracijoje nurodytą komunalinių atliekų kiekį, jų tūrį ir tuštinimo dažnumą.

35. Pasikeitus komunalinių atliekų surinkimo konteinerių kiekiui, konteinerių tūriui ar konteinerių tuštinimo dažnumui, Vietinės rinkliavos mokėtojas privalo nedelsdamas, bet ne vėliau kaip per 10 darbo dienų, pateikti patikslintą Atliekų deklaraciją. Paskutinis deklaracijos patikslinimo terminas – einamųjų mokestinių metų lapkričio 30 d.;

36. Jeigu komunalinių atliekų surinkimo konteinerių kiekis, konteinerių tūris, konteinerių tuštinimo dažnumas nesikeičia, Vietinės rinkliavos mokėtojui Atliekų deklaracijos tikslinti nereikia ir Administratorius kitiems metams Vietinę rinkliavą taiko pagal esamą Atliekų deklaraciją.

37. Administratorius, gavęs Vietinės rinkliavos mokėtojo patikslintą Atliekų deklaraciją, suformuoja patikslintą Mokėjimo pranešimą.

**IX. LENGVATŲ TAIKYMO TVARKA, FORMOS, KITI ATVEJAI**

38. Vietinės rinkliavos mokėtojas turi teisę mokėti mažesnę įmoką už komunalinių atliekų surinkimą ir tvarkymą šiais atvejais:

38.1. kai atstumas iki buitinių atliekų surinkimo vietos yra nuo 500 m iki 2 km – Vietinės rinkliavos įmoka mažinama 25 procentais, daugiau kaip 2 km – 50 procentų;

38.2. kai būste nėra gyvenamąją vietą deklaravusių kitų asmenų, Vietinės rinkliavos įmoka mažinama 30 procentų:

38.2.1. pensinio amžiaus sutuoktiniams, iš kurių bent vienas yra sunkaus ar vidutinio neįgalumo lygio;

38.2.2. pensinio amžiaus žmonėms, kuriems yra sukakę 75 ir daugiau metų;

38.2.3. vieniems gyvenantiems pensinio amžiaus asmenims, kuriems yra nustatytas sunkus ar vidutinis neįgalumo lygis.

38.3. 100 procentų vietinės rinkliavos įmokos dydžio lengvata nustatoma ir taikoma religinės paskirties nekilnojamojo turto objektų kategorijai.

39. Vietinės rinkliavos mokėtojas, siekiantis, kad jam būtų suteikta Lengvata 38.1 ir 38.2 papunkčiuose nurodytais atvejais, Administratoriui turi pateikti:

39.1. prašymą dėl lengvatos taikymo, kurio forma pateikiama Tvarkos aprašo 2 ir 3 prieduose;

39.2. seniūnijos, kurios teritorijoje gyvena, išduotą dokumentą ,,Pažyma gyvenamosios patalpos savininkui (bendraturčiui)“;

39.3. teisę į lengvatą patvirtinančius dokumentus ar jų kopijas;

39.4. Prašymą, suderintą su seniūnijos, kurios teritorijoje gyvena, seniūnu (kai kreipiamasi dėl Tvarkos aprašo 38.1 punkte numatytos lengvatos). Administratoriaus seniūno suderintą prašymą derina su komunalines atliekas vežančia įmone.

40. Lengvatos taikomos:

40.1. pateikus prašymą iki kitų metų sausio 1 d. – už visus kitus kalendorinius metus;

40.2. pateikus prašymą vėliau negu iki kitų metų sausio 1 d. – nuo kito mėnesio, kada gautas prašymas, pradžios.

41. Administratorius, gavęs Prašymą, kurio forma pateikiama 5 priede, dėl Tvarkos apraše nenumatytų, tačiau išimtinais atvejais galimų Lengvatų taikymo, kartu su pridedamais dokumentais ar jų kopijomis:

41.1. perduoda nagrinėti Savivaldybės mero potvarkiu sudarytai komisijai (toliau – Komisija), kuri priima rekomendacinio pobūdžio sprendimą. Galutinį sprendimą dėl lengvatos taikymo ar netaikymo priima Savivaldybės taryba;

41.2. Administratorius, gavęs Komisijos išnagrinėtus ir Savivaldybės tarybos patvirtinus sprendimus, tenkina arba netenkina Vietinės rinkliavos mokėtojų prašymus, patikslina Vietinės rinkliavos pranešimą ir apie tai informuoja Vietinės rinkliavos mokėtoją.

42. Lengvatos galioja nuo jų suteikimo einamaisiais ir kiekvienais kitais kalendoriniais metais, jeigu lengvatos gavėjas neprarado lengvatos gavėjo statuso.

43. Atsiradus aplinkybėms, dėl kurių Lengvatos gavėjas netenka teisės į 38.1 ir 38.2. papunkčiuose nurodytas Lengvatas, vietinės rinkliavos mokėtojas per 15 kalendorinių dienų privalo kreiptis į Administratorių.

**X. PRAŠYMŲ NAGRINĖJIMO TVARKA**

44. Vietinės rinkliavos mokėtojas, pateikdamas Administratoriui rašytinį Prašymą dėl kitos paskirties, kintamo dydžio, maksimalaus apmokestinamo ploto, faktinio atliekų kiekio deklaravimo, netinkamų naudojimui objektų Vietinės rinkliavos taikymo, lengvatų suteikimo arba Tvarkos apraše nenurodytais atvejais, prideda ir kitus aplinkybes pagrindžiančius dokumentus arba jų tinkamai patvirtinančias kopijas.

45. Prašymus, kartu su visais pridedamais dokumentais ar jų kopijomis, dėl Tvarkos apraše nenumatytų atvejų nagrinėja Administratoriaus sudaryta komisija;

46. Prašymus, kartu su visais pridedamais dokumentais ar jų kopijomis, dėl Tvarkos apraše nenumatytų, tačiau išimtinais atvejais galimų Lengvatų taikymo Administratorius perduoda nagrinėti Savivaldybės Komisijai.

**XI. SPRENDIMŲ PRIĖMIMAS**

47. Vietinės rinkliavos mokėtojų pateiktas Deklaracijas dėl Kitos paskirties metinės vietinės rinkliavos taikymo (Tvarkos aprašo 4.1 punktas) nagrinėja bei sprendimus priima Administratorius;

48. Administratoriaus direktoriaus pavaduotojo patvirtintas sprendimas dėl Kitos paskirties metinės Vietinės rinkliavos taikymo priimamas, kai Vietinės rinkliavos mokėtojo nuosavybės ar kita teise priklausantis nekilnojamasis turtas yra naudojamas pagal kitą, nei įregistruota Nekilnojamojo turto registre, paskirtį arba kitais Tvarkos apraše neaprašytais atvejais;

49. Administratorius Kitos paskirties metinę Vietinę rinkliavą taiko nuo to mėnesio, kai buvo gautas Administratoriaus direktoriaus pavaduotojo patvirtinimas dėl Kitos paskirties metinės Vietinės rinkliavos taikymo, jei patvirtinime nenurodyta kitaip;

50. Administratorius turi teisę priimti sprendimą taikyti Kitos paskirties metinę Vietinę rinkliavą be Vietinės rinkliavos mokėtojo prašymo, jei Administratorius patikrinimo metu nustatė, kad Vietinės rinkliavos mokėtojas naudoja nekilnojamąjį turtą pagal kitą, nei įregistruota Nekilnojamojo turto registre, paskirtį.

51. Vietinės rinkliavos mokėtojai nuo Kintamos vietinės rinkliavos atleidžiami:

51.1. kai Vietinės rinkliavos mokėtojo nuosavybės ar kita teise priklausiančiame nekilnojamajame turte buvo sunaudota ne daugiau kaip 180 KWh elektros energijos per praėjusius metus arba elektros energija nebuvo tiekiama;

51.2 jei pateikti dokumentai patvirtina, kad Vietinės rinkliavos mokėtojo nuosavybės ar kita teise priklausiančiame nekilnojamame turte buvo sunaudota ne daugiau kaip 15 kWh elektros energijos per mėnesį einamaisiais metais arba elektros energija nebuvo tiekiama;

51.3. kai Vietinės rinkliavos mokėtojas arba jo įgaliotas asmuo, deklaravo, kad nemažiau nei 3 mėnesius nebuvo naudojamasi nekilnojamojo turto objektu ir iš šio objekto tuo laikotarpiu komunalinės atliekos nebuvo surenkamos.

52. Vietinės rinkliavos mokėtojui, kurio sukuriamos atliekos nėra siejamos su nekilnojamo turto objektu, pateikus Atliekų deklaraciją yra pritaikoma Laikina Kintamoji Vietinė rinkliava.

53. Vietinės rinkliavos mokėtojų pateiktus Prašymus dėl Netinkamų naudojimui objektų Vietinės rinkliavos taikymo (Tvarkos aprašo 4.5 punktas) nagrinėja bei sprendimus priima Administratorius;

54. Maksimalus apmokestinamas plotas (Tvarkos aprašo 4.7 punktas) Vietinės rinkliavos mokėtojui taikomas, kai gyvenamosios paskirties objekte savo gyvenamąją vietą yra deklaravęs vienas fizinis asmuo bei pateikti tai įrodantys dokumentai.

55. Administratoriaus direktoriaus pavaduotojo patvirtinimu sprendimas dėl Netinkamų naudojimui objektų vietinės rinkliavos taikymo priimamas, kai vietinės rinkliavos mokėtojo nuosavybės ar kita teise priklausantis nekilnojamasis turtas yra netinkamas naudoti ir visiškai nenaudojamas arba kitais Tvarkos apraše neaprašytais atvejais.

56. Administratorius, priėmęs sprendimus dėl gautų Prašymų dėl kitos paskirties, kintamo dydžio, faktinio atliekų kiekio deklaravimo, maksimalaus apmokestinamo ploto ir netinkamų naudojimui objektų Vietinės rinkliavos taikymo tenkinimo, per 10 darbo dienų nuo sprendimo priėmimo dienos patikslina Vietinės rinkliavos mokėjimo pranešimus ir apie tai informuoja Vietinės rinkliavos mokėtojus;

57. Administratorius, dėl pateiktų Prašymų priimtų sprendimų, dėl kitos paskirties, kintamo dydžio, faktinio atliekų kiekio deklaravimo, maksimalaus apmokestinamo ploto ir netinkamų naudojimui objektų Vietinę rinkliavą taiko nuo to mėnesio, kai buvo priimtas sprendimas, jei nenurodyta kitaip.

58. Vietinės rinkliavos mokėtojų Prašymai *(4 priedas*) dėl Tvarkos apraše nenumatytų aplinkybių yra nagrinėjami Administratoriaus sudarytos komisijos, kuri priima sprendimus dėl Prašymo tenkinimo ar netenkinimo;

59. Apie Vietinės rinkliavos mokėtojų Prašymų priimtus komisijos sprendimus dėl Tvarkos apraše nenumatytų aplinkybių, Vietinės rinkliavos mokėtojai yra informuojami per 10 darbo dienų po įvykusio komisijos posėdžio dienos.

60. Gautus Prašymus dėl Lengvatų taikymo, vadovaujantis šio Tvarkos aprašo 38 punkte nurodytomis aplinkybėmis bei pagal Vietinės rinkliavos mokėtojo pateiktus dokumentus, Administratorius pritaiko Lengvatas ir tikslina vietinės rinkliavos mokėtojų registro duomenis.

61. Gautus prašymus dėl Tvarkos apraše nenumatytų, tačiau išimtinais atvejais galimų Lengvatų taikymo, rekomendacinio pobūdžio sprendimus priima Savivaldybėje Komisija. Galutinį sprendimą dėl lengvatos taikymo ar netaikymo priima Savivaldybės taryba.

**XII. VIETINĖS RINKLIAVOS MOKĖTOJŲ BEI ADMINISTRATORIAUS**

**TEISĖS IR PAREIGOS**

62. Vietinės rinkliavos mokėtojai, pageidaujantys, kad jiems būtų taikoma kita metinė Vietinės rinkliava ar keičiami registro duomenys, privalo:

62.1. pateikti prašymą ir pridedamuosius dokumentus;

62.2. tais atvejais, kai kyla abejonių dėl nekilnojamojo turto naudojimo bei tada, kai reikia patikrinti nekilnojamojo turto naudojimo paskirtį, gyvenančiųjų skaičių ar kitas Vietinės rinkliavos mokėtojo prašyme nurodytas aplinkybes, sudaryti galimybę Administratoriaus darbuotojams patikrinti išvardintus objektus.

63. Administratorius privalo:

63.1. tais atvejais, kai vietinės rinkliavos mokėtojo pateiktuose dokumentuose kyla abejonių dėl nekilnojamojo turto naudojimo ar nenaudojimo fakto, patikrinti pateiktus duomenis;

63.2. patikslinti mokėjimo pranešimą šiame Tvarkos apraše nustatyta tvarka.

64. Administratorius turi teisę:

64.1. nepriimti vietinės rinkliavos mokėtojų prašymų be pridedamų dokumentų;

64.2. prašyti vietinės rinkliavos mokėtojų pateikti papildomus aplinkybes pagrindžiančius dokumentus;

64.3. ne rečiau kaip kartą per kalendorinius metus įvertinti Vietinės rinkliavos mokėtojo, kuriam priimtas sprendimas taikyti kitą metinę Vietinę rinkliavą pagal faktinę nekilnojamojo turto naudojimo paskirtį, ir šį faktą užfiksuoti patikrinimo akte.

**XIII. BAIGIAMOSIOS NUOSTATOS**

65. Šis Tvarkos aprašas gali būti pakeistas, papildytas ar panaikintas Administratoriaus direktoriaus sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Tvarkos aprašo 1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atliekų turėtojo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( rekvizitai, adresas, adresas korespondencijai, telefonas, kontaktinis asmuo)

UAB Tauragės regiono atliekų tvarkymo centrui

**KOMUNALINIŲ ATLIEKŲ DEKLARACIJA UŽ \_\_\_\_\_\_\_\_ M.**

201 m. d. Nr.\_\_\_\_\_\_ \_

(data)

|  |  |  |  |
| --- | --- | --- | --- |
| **Eil.** **Nr.** | **Nekilnojamojo turto adresas (-ai),** **unikalus(-ūs) Nr.**  | **Deklaruojamas komunalinių atliekų kiekis**  | **Konteinerio stovėjimo vieta** |
| **Konteinerių kiekis,****vnt.** | **Konteinerio tūris,****m3** | **Konteinerio nr.** | **Konteinerių****tuštinimo dažnumas per mėnesį** | **Konteinerių****tuštinimo dažnumas už visą laikotarpį** |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Dokumentą sudarė: atliekų turėtojas

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ (vardas ir pavardė) ( pareigų pavadinimas) A. V. (parašas)

Dokumentą suderino: atliekų surinkėjas

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ (vardas ir pavardė) ( pareigų pavadinimas) A. V. (parašas)

 Tvarkos aprašo 2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telef. nr.)

UAB Tauragės regiono atliekų tvarkymo centrui

**P R A Š Y M A S**

201 m. \_\_\_\_\_\_\_\_\_\_\_\_\_\_\_\_\_\_\_\_ d.

Tauragė

Vadovaudamasis Vietinės rinkliavos už komunalinių atliekų surinkimą ir tvarkymą lengvatų teikimo tvarkos aprašu patvirtintu Tauragės rajono savivaldybės tarybos 2012 m. lapkričio 14 d. Nr. 1-509.

Prašau man taikyti vietinės rinkliavos už komunalinių atliekų surinkimą ir tvarkymą lengvatą už ......... m.:

 asmenims, savivaldybės teritorijoje nuosavybės teise valdantiems nekilnojamojo turto objektą, nuo kurio atstumas iki buitinių atliekų surinkimo vietos yra nuo 500 m iki 2 km;

 asmenims, savivaldybės teritorijoje nuosavybės teise valdantiems nekilnojamojo turto objektą, nuo kurio atstumas iki buitinių atliekų surinkimo vietos yra nuo 2 km ir toliau.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 (vardo r., pavardė) (parašas)

SUDERINTA SUDERINTA

UAB ,,Ekonovus“ ........................ seniūnijos ................................ seniūnas

....................................... ..........................................

201 - 201 -

Tvarkos aprašo 3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telef. nr.)

UAB Tauragės regiono atliekų tvarkymo centrui

**P R A Š Y M A S**

201 m. \_\_\_\_\_\_\_\_\_\_\_\_\_\_\_\_\_\_\_\_ d.

Tauragė

Vadovaudamasis Vietinės rinkliavos už komunalinių atliekų surinkimą ir tvarkymą lengvatų teikimo tvarkos aprašu patvirtintu Tauragės rajono savivaldybės tarybos 2012 m. lapkričio 14 d. Nr. 1-509.

Prašau man taikyti vietinės rinkliavos už komunalinių atliekų surinkimą ir tvarkymą lengvatą už .......... m.:

 pensinio amžiaus sutuoktiniams, iš kurių bent vienas yra sunkaus ar vidutinio neįgalumo lygio;

 pensinio amžiaus žmonėms, kuriems yra sukakę 75 ir daugiau metų;

 vieniems gyvenantiems pensinio amžiaus asmenims, kuriems yra nustatytas sunkus ar vidutinis neįgalumo lygis.

Patvirtinu, jog prašyme pateikti duomenys yra teisingi, o jiems pasikeitus pasižadu nedelsiant, bet ne vėliau kaip per 10 darbo dienų raštu pranešti apie pasikeitimus.

PRIDEDAMA:

 Paso kopija, ...... lapas (-ai).

 Pensijos gavėjo pažymėjimo kopija, ...... lapas (-ai).

 Neįgaliojo pažymėjimo kopija, ...... lapas (-ai).

 Pažyma gyvenamosios patalpos savininkui (bendraturčiams), 1 lapas.

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( parašas ) (vardo r., pavardė)

Tvarkos aprašo 4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telef. nr.)

UAB Tauragės regiono atliekų tvarkymo centrui

**P R A Š Y M A S**

201 m. \_\_\_\_\_\_\_\_\_\_\_\_\_\_\_\_\_\_\_\_ d.

Tauragė

 Prašau \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

 Tvarkos aprašo 5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telef. nr.)

Tauragės rajono savivaldybės administracijai

**P R A Š Y M A S**

201 m. \_\_\_\_\_\_\_\_\_\_\_\_\_\_\_\_\_\_\_\_ d.

Tauragė

 Prašau \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

Tvarkos aprašo 6 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (patalpų adresas, patalpų savininko (valdytojo) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (adresas korespondencijai, telefono Nr., elektroninio pašto adresas)

UAB Tauragės regiono atliekų tvarkymo centrui

**ASMENŲ SKAIČIAUS GYVENAMAJAME BŪSTE AR INDIVIDUALIAME GYVENAMAJAME NAME DEKLARACIJA**

201 m. d. Tauragės raj.

Tvirtinu, kad man nuosavybės teise priklauso gyvenamosios paskirties nekilnojamojo turto objektas, esantis adresu <\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_>, bendras plotas - <\_\_\_\_\_\_\_\_\_\_\_\_\_\_> m2.

Deklaruoju, kad aukščiau nurodytame objekte faktiškai gyvena šie asmenys (patalpų savininkas įrašomas 1 eilutėje) ir pateikiu tai įrodančius dokumentus:

|  |  |  |  |
| --- | --- | --- | --- |
| **Eil.Nr.** | **Vardas, pavardė** | **Asmens duomenys** | **Papildomi duomenys** |
| 1 |  |  |  |
| 2 |  |  |  |
| 3 |  |  |  |

PRIDEDAMA:

1. Pažyma apie nurodytame nekilnojamojo turto objekte deklaruotus asmenis.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas kad Administratorius turi teisę patikrinti deklaracijoje pateiktų duomenų teisingumą.

Patvirtinu, jog deklaracijoje nurodytoms aplinkybėms pasikeitus nedelsiant, bet ne vėliau kaip per 10 kalendorinių dienų, raštu pranešiu apie pasikeitimus.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Atliekų turėtojo vardas pavardė, parašas)